ટ્રુડોએ તો માત્ર ભારત પ્રવાસ મામલે આવી બાબતે ટીકાનો ભોગ બનવું પડ્યું છે. કેનેડાની કંઝર્વેટિવ પાર્ટીએ ટ્રુડો પર માછલાં ધોતાં કહ્યું છે કે, ટ્રુડો અને તેમના પરિવારે ભારત મુલાકાત વખતે ૧૫ લાખ ડોલર એટલે કે રૂ. ૧૦ કરોડથી વધુ ખર્ચ કર્યો એ કોના જોરે? ટ્રુડો પર આરોપ એ પણ છે કે ભારત જઈને આવ્યા અને તમે ઉકાળ્યું શું? કેનેડિયન મીડિયાએ તો ત્યાં સુધી જાહેર કર્યું છે કે કંઝર્વેટિવ પાર્ટીએ ટ્રુડો પર આક્ષેપ કર્યા છે કે તમે ભારત જઈને દ્વિપક્ષીય સંબંધો સુધારવાને બદલે બગાડીને આવ્યા છો. કેનેડાના વિપક્ષે તો એ સવાલ પણ ઉઠાવ્યો છે કે ટ્રુડોની ભારત મુલાકાત દરમિયાન નવી દિલ્હીમાં એક બેઠકમાં પીરસાયેલું ભોજન બનાવનાર શેફ વિક્રમ વિજને ૧૭ હજાર ડોલર એટલે કે આશરે ૧૧ લાખ ૬૫ હજાર રૂપિયા જેટલી મોટી રકમ બક્ષિસ સ્વરૂપે શા માટે આપી? એ સામે ભારતમાં તો પીએમઓ તરફથી કેટલાય મુદ્દા સ્પષ્ટ નથી.